Document ID: /roh_data/filtered/fineweb-2-filterrobots_roh.jsonl.gz/54836

5 furmaziuns han interpretà en quest 19avel concert da Nadal da la SSR, organisà quest onn da RSI rete due en collavuraziun cun ils radios SRF Musikwelle, RTS La Première e RTR, chant e musica per la festa da Nadal. Il Chor da giuvenils grischun ha represchentà la Svizra rumantscha. Il Jodelquartett Brigerbärg la Svizra tudestga, il Cash Duo (accordeon e la violina) la Svizra romanda. Duas furmaziuns èn da la Svizra italiana: Swing Power ed il chor viril da Lugano I Cantori delle Cime. Sco gia ils davos onns ha Maria Victoria Haas (RTR) era moderà questa giada en las quatter linguas naziunalas.